EkBass/fiwiki-20250220-pages-articles huggingface dataset:
Khaira Arby

Khaira Arby (21. syyskuuta 1959 lähellä Timbuktua – 19. elokuuta 2018 Bamako) oli malilainen laulaja-lauluntekijä.The 'Queen' Of Saharan Song, Khaira Arby, Has Died NPR 20.8.2018, viitattu 15.1.2023Khaira Arby AllMusic, viitattu 15.1.2023 Hänestä käytettiin myös nimitystä "Timbuktun satakieli".Mali singer Khaira Arby, ‘Nightingale of Timbuktu’, is dead CGTN Africa 21.8.2018, viitattu 15.1.2023 Arby ei syntynyt grioottiperheeseen toisin kuin suurin osa malilaisista muusikoista. Hän aloitti musiikkiuransa 11-vuotiaana. Arbyn perhe ei kuitenkaan suhtautunut suopeasti hänen tuntemaansa kutsumukseen musiikkiin. Isä varmisti hänen naimisiinmenonsa 16-vuotiaana. Hän sai myös lapsia, mutta erosi ja kertoi myöhemmin toimittajille avioliiton kaatuneen, koska hän oli "rakastanut laulamista liikaa". Ali Farka Touré, josta oli tullut Arbyn sukulainen avioliiton kautta, edisti Arbyn uraa. Hän kutsui tämän esiintymään kanssaan vierailevana artistina ja avusti tätä rahoituksen saamisessa omaa yhtyettä varten tarvikkeiden hankinnassa. Arbyn tie kohti kansainvälistä kiertue-elämää ja laajempaa mainetta sai alkunsa hänen esiintymisestään Festival au Désert -tapahtumassa vuonna 2003. Vuonna 2010 Arby saavutti erinomaiset kansainväliset arvostelut albumistaan Timbuktu Tarab. Samana vuonna hän suuntasi ensimmäiselle Pohjois-Amerikan-kiertueelleen ja pääsi esiintymään National Public Radioon kahtena perättäisenä vuotena. Vuonna 2012 Arby pakeni Timbuktusta Bamakoon maan ajauduttua sekasortoiseen tilaan ja jihadistien uhattua häntä perheineen sekä tuhottua hänen soittimensa. Vuonna 2013 hän esiintyi malilaisessa superyhtyeessä, joka koostui eri puolilta maata tulleista muusikoista monista eri etnisistä ryhmistä. Yhtye otti kantaa jihadisteja vastaan. Lopulta Arby pääsi palaamaan Timbuktuun. Hän katsoi islamin suhtautuneen aina sallivasti musiikkiin. Arby lauloi arabian, bambaran, tamašekin ja songhain kielillä. Monissa hänen lauluistaan oli vahva sosiaalinen teema. Arby muun muassa vastusti naisen sukupuolielinten silpomista ja vaati naisille mahdollisuuksia oman uransa luomiseen. Malin ollessa kaoottisessa tilassa hän otti kantaa maan yhtenäisyyden ja rauhan puolesta. Arby kuoli elokuussa 2018 sairaalassa Bamakossa. == Lähteet == Luokka:Malilaiset laulajat Luokka:Laulaja-lauluntekijät Luokka:Vuonna 1959 syntyneet Luokka:Vuonna 2018 kuolleet
Länsi-Kordofan

Länsi-Kordofan () on historiallisella Kordofanin alueella sijaitseva Sudanin osavaltio, jonka hallintokeskus on Al-Fulah. Osavaltion pinta-ala on 111 373 neliökilometriä, ja väkiluvun arvioitiin vuonna 2018 olevan noin 1 764 800 henkeä. Länsi-Kordofan rajoittuu Etelä-Sudaniin ja Itä-Darfurin sekä Pohjois- ja Etelä-Kordofanin osavaltioihin. Alueen eteläosassa on 10 546 neliökilometrin laajuinen erityishallinnollinen Abyein alue, joka on käytännössä Sudanin ja Etelä-Sudanin kondominaatti. Länsi-Kordofan perustettiin vuonna 2013. Väestö kuuluu pääasiassa kahteen etniseen ryhmään, arabeihin ja afrikkalaisiin heimoihin. Arabeja ovat muun muassa paimentolaiset mesarya- ja hamar-heimot, kun taas afrikkalaisia ovat koillisen nubat ja useat darfurilaiset heimot, jotka harjoittavat enimmäkseen maanviljelyä. Maasto on puoliaavikkoa tai kuivaa savannia, ja hiekkamyrskyt ja ruohikkopalot ovat yleisiä lokakuusta toukokuuhun kestävän kuivan kauden aikana. Talous on riippuvainen maataloustuotannosta. Alueella on myös runsaasti öljyä; Abyein alueella tuotettiin vuonna 2003 yli neljäsosa Sudanin raakaöljystä, mutta öljylähteet ovat sittemmin alkaneet ehtyä. == Lähteet == Luokka:Sudanin osavaltiot
Birnin Kebbi

Birnin Kebbi on kaupunki Nigeriassa ja siihen kuuluvan Kebbin osavaltion pääkaupunki. Se sijaitsee Sokotojoen varrella Argungusta, Jegasta ja Bunzasta lähtevien teiden risteyksessä.Birnin Kebbi Britannica, viitattu 15.1.2023 Birnin Kebbi oli hausojen alaryhmän, kebbawa-kansan varhainen asutuskeskus. Noin vuonna 1516 sen otti valtansa alle Kebbin kuningaskunnan perustaja Muhammadu Kanta. Noin vuonna 1700 kuningaskunnan pääkaupunki siirrettiin Suramesta Birnin Kebbiin. Birnin Kebbi pysyi pääkaupunkina vuoteen 1805, jolloin fulanien käymän jihadin yhteydessä Abdullahi dan Fodio poltti sen. Birnin Kebbi sulautettiin fulanien hallitsemaan Gwandun emiraattiin. Vuonna 1906 siitä tuli emiiri Halirun astuttua valtaan Gwandun emiraatin keskuskaupunki. Vuonna 1991 Birnin Kebbistä tehtiin Kebbin osavaltion perustamisen yhteydessä sen pääkaupunki. Birnin Kebbissä sijaitsevat valtion polyteknillinen korkeakoulu ja hallituksen riisintutkimuslaitos. Kaupungin enimmäkseen hausoista ja fulaneista koostuvat asukkaat ovat valtaosin muslimeita. Vuonna 2016 Birnin Kebbin paikallishallinnon alueella asui arviolta 366 200 ihmistä. Kaupunkia palvelee marraskuussa 2014 käyttöön vihitty Birnin Kebbin kansainvälinen Sir Ahmadu Bello -lentoasema.Birnin Kebbi International Airport Centre for Aviation, viitattu 15.1.2023 == Lähteet == Luokka:Nigerian kaupungit
Pukeutuminen paleoliittisella kaudella

Pukeutumista paleoliittisella kaudella ohjasivat aluksi käytännöllisyys, ympäristön resurssit ja yhteisön osaaminen vaatteiden teossa. Lämpimässä ilmastossa ihmisten ei välttämättä tarvinnut pitää paljoa vaatteita. Kylmässä ilmastossa elävät ihmiset joutuivat kuitenkin kehittelemään mutkikkaita vaatteita, jotta he selviäisivät sääolosuhteista. Jossain vaiheessa paleoliittista aikaa ihmiset saattoivat alkaa liittää vaatteisiin myös muodin. Se saattoi tapahtua sen jälkeen, kun yhteisö oli kehittänyt sellaisia vaatteita, jotka olivat tarpeeksi mutkikkaita vastatakseen tehokkaasti ympäröiviin sääolosuhteisiin. Paleoliittisessa Euroopassa ihmiset tekivät vaatteita pitkälti eläinten vuodista. He leikkasivat materiaalin eri muotoisiksi paloiksi ja tekivät niihin naskalilla reikiä. Sen jälkeen he yhdistivät vuotien palaset pujottelemalla reikien läpi lankaa. Neulan keksiminen myöhäispaleoliittisella kaudella oletettavasti helpotti ompelutyötä ja mahdollisti myös tarkempaa työtä vaativien vaatekappaleiden valmistuksen. Erään teorian mukaan ihmiset alkoivat neulan keksimisen myötä pukeutua useampiin vaatekerroksiin ja alusvaatteisiin, koska niiden tekeminen oli muuttunut helpommaksi. Vuoden 38 000 eaa. jälkeen eli suunnilleen myöhäispaleoliittisen kauden alussa eurooppalaiset ihmiset alkoivat koristella vaatteitaan tai kehoaan myös sellaisilla asusteilla kuin eläinten hampailla tai simpukan kuorilla. Koristeltu asukokonaisuus saattoi myös välittää tietoa muille yhteisön jäsenille. Tiedosto:02022 0004-001 fur clothing from the Upper Paleolithic, MAK.jpg|alt=|Museon arvio siitä, miten Puolan alueella ihmiset saattoivat pukeutua vuonna 70 000 eaa (vas.) ja 21 000 eaa. (oik.). Tiedosto:02022 0003-001 fur clothing from the Paleolithicfur clothing from the Paleolithic, MAK.jpg|alt= == Lähteet == Luokka:Muodin historia Luokka:Paleoliittinen kausi
Kafia Kingi

Kafia Kingi () on mineraalirikas alue Sudanin, Etelä-Sudanin ja Keski-Afrikan tasavallan rajaseudulla. Etelä-Sudan ja Sudan kiistelevät alueen hallinnasta. Alkujaan Kafia Kingi oli määrä antaa Etelä-Sudanille vuoden 2005 rauhansopimuksen ehtojen mukaisesti. Alue on nykyisin pääosin Sudanin hallinnassa, vaikka itsenäistymisen jälkeen Etelä-Sudanin joukot ovatkin hallinneet ajoittain suuria osia siitä.Sudan Supporting Kony, group Says The Boston Globe. Viitattu 27.4.2013. Kafia Kingi muodostaa valtaosan Sudanin Radomin kansallispuistosta. Terroristijärjestö Herran vastarinta-armeijan perustajan ja johtajan, sotaherra Joseph Konyn uskotaan piilottelevan jossain päin Kafia Kingiä.Joseph Kony's rebels sell ivory, minerals: report The Associated Press. Viitattu 19.11.2014. Kafia Kingin alue on tunnettu norsunluun salakuljettajien piilopaikkana. Kongon demokraattisesta tasavallasta saatua norsunluuta säilytetään usein Kafia Kingissä ennen sen viemistä pohjoiseen Darfuriin. == Lähteet == Luokka:Sudanin maantiede Luokka:Etelä-Sudanin maantiede
Stora Remmargrund

Stora Remmargrund on matalalla luodolla Kaskisten edustalla sijaitseva betonirakenteinen loisto. Se edustaa 1920- ja 1930-lukujen turvalaiterakentamista. Stora Remmargrund on Kaskisten kaupunkiväylän tärkeimpiä merimerkkejä. ==Lähteet== Luokka:Suomen loistot Luokka:Kaskisten rakennukset ja rakennelmat Luokka:Kaskisten saaret
Mansour Seck

Mansour Seck (1955 Podor – 29. toukokuuta 2024) oli senegalilainen laulaja ja kitaristi.Mansour Seck Frank Bessem's Musiques d'Afrique, viitattu 15.1.2023 Hänet tunnetaan kansainvälisesti parhaiten läheisestä yhteistyöstään muusikko Baaba Maalin kanssa.Mansour Seck AllMusic, viitattu 15.1.2023 Seck oli sokea. Hän syntyi grioottiperheeseen ja ystävystyi läheisesti Baaba Maalin kanssa jo lapsena. Hän oppi soittamaan hoddun kaltaisia perinteisiä soittimia, mutta koki itselleen läheisemmäksi kitaran. Seck oli vuonna 1977 mukana perustamassa Baaba Maalin ja Mbassou Niangin kanssa Yeli Taaré Fouta -nimistä perinteisen musiikin kokoonpanoa. Seck lähtikin Maalin kanssa ensimmäiselle kiertueelleen Länsi-Afrikassa vuonna 1977. Tänä aikana hän opetti Maalille grioottiperinteitä. Vuonna 1981 Maal muutti Pariisiin; hän kutsui Seckin luokseen, ja nämä esiintyivät siellä yhdessä. Kaksikko palasi Senegaliin vuonna 1984. Seck jatkoi työskentelyä Baaba Maalin kanssa tämän yhtyeessä Daande Lenol, joka on elektroniikkaa hyödyntävä, mutta myös perinteisiä soittimia käyttänyt moderni kokoonpano. Seck esiintyi lähes kaikilla Maalin albumeilla. Vuonna 1984 hän äänitti Maalin kanssa tunnetun albumin Djam Leelii, joka julkaistiin vuonna 1989. Ousmane Hamady Diopin kanssa Seck teki albumit N'der Fouta Tooro Vol. 1 (1994) ja N'der Fouta Tooro Vol. 2 (1995). Seck teki myös sooloalbumeita. == Lähteet == Luokka:Senegalilaiset muusikot Luokka:Sokeat henkilöt Luokka:Vuonna 1955 syntyneet Luokka:Vuonna 2024 kuolleet
HUS Diagnostiikkakeskus

HUS Diagnostiikkakeskus on Helsingin yliopistollisen sairaalan toiseksi isoin tulosalue. Sillä on yhteensä noin 170 toimipistettä Uudellamaalla, Kymenlaaksossa ja Etelä-Karjalassa. Se tuottaa kliinisiä laboratoriopalveluita ja lääketieteellisiä kuvantamispalveluja. Sen erikoisaloja ovat radiologia, patologia, preanalytiikka (näytteenotto), genetiikka, kliininen farmakologia, kliininen fysiologia ja isotooppilääketiede, kliininen neurofysiologia, kliininen kemia ja kliininen mikrobiologia. HUS Diagnostiikkakeskuksessa työskentelee 3600 alan ammattilaista. HUSLAB ja HUS Kuvantaminen yhdistyivät HUS Diagnostiikkakeskukseksi 1. heinäkuuta 2019. Sen diagnostiikkajohtajana toimii Lasse Lehtonen. == Lähteet == Luokka:Suomen laboratoriot Luokka:Kymenlaakson hyvinvointialue Luokka:Etelä-Karjalan hyvinvointialue Luokka:HYKS
Gusau

Gusau on Nigerian Zamfarain osavaltion pääkaupunki ja paikallishallintoalue (LGA). Se sijaitsee Nigerjoen sivuhaaran Sokotojoen varrella Nigerian luoteisosassa, linnuntietä noin 355 kilometriä Nigerian pääkaupunki Abujasta pohjoisluoteeseen. Gusaussa on Kaura Namodan ja Zarian välisen pääradan rautatieasema; kaupungin kautta kulkee myös toisen luokan valtatie Talata Marfarasta Funtuaan. Kaupungin (paikallishallintoalueen) väkiluku oli vuonna 383 712 (VL 2006). Paikkakunta kasvoi Zariaan (180 km kaakkoon) johtavan rautatieyhteyden rakentamisen (1927) jälkeen. Nykyaikana Gusau on ympäröivällä seudulla kasvatettavan puuvilla- ja maapähkinäsadon tärkeä kokoajapaikka. Vaikka puuvillan jalostus on ollut pitkään ollut paikallisesti tärkeä työllistäjä, vasta 1960-luvulla kaupunkiin avattiin tekstiilien tuotantolaitos. Myös siemenöljyn ja soijapapujen proessointilaitokset rakennettiin. Puuvillan, kankaiden ja maapähkinöiden ohella Gusausta viedään tupakkaa, kanoja ja vuohia. Seudun hausat ja fulanit kasvattavat myös nautakarjaa, lampaita, aaseja, hevosia ja kameleja. Kauppaa käydään myös hirssillä, durralla, riisillä, herneillä, pavuilla ja tulva-alueella kasvatetuilla vihanneksilla. Kaupungissa toimii muun muassa naisille suunnattu kasvatustieteellinen korkeakoulu ja Gusaun federaatioyliopisto (FUGUS, perustettu 2013). == Lähteet == == Aiheesta muualla == Luokka:Nigerian kaupungit
Eldrid Nordbø

Eldrid Norsbø (s. 12. elokuuta 1942 Skien) on norjalainen työväenpuolueen poliitikko. Hän toimi Norjan kauppa- ja merenkulkuministerinä 1990–1991. ==Lähteet== ==Aiheesta muualla== * Eldrid Nordbø Norjan suurkäräjien verkkosivuilla Luokka:Norjan ministerit Luokka:Vuonna 1942 syntyneet Luokka:Elävät henkilöt
Oddrunn Pettersen

Oddrunn Kristine Pettersen (5. maaliskuuta 1937 Hadsel – 30. marraskuuta 2002 Kirkkoniemi) oli norjalainen työväenpuolueen poliitikko. Hän istui suurkäräjillä vuosina 1977–1993 ja toimi Norjan kuluttaja- ja hallintoministerinä 1989 sekä kalastusministerinä 1990–1992. ==Lähteet== ==Aiheesta muualla== * Oddrun Pettersen Norjan suurkäräjien verkkosivuilla Luokka:Norjan kalastusministerit Luokka:Vuonna 1937 syntyneet Luokka:Vuonna 2002 kuolleet
Piiritys (televisiosarja)

Piiritys on Ruutu+-suoratoistopalvelussa vuonna 2023 julkaistu, tositapahtumiin perustuva kuusiosainen suomalainen rikosdraamasarja. Sarjan on ohjannut Petri Kotwica ja sen pääkäsikirjoittajana toimi Hannu Kontturi. Sarjan päähenkilönä on Elias Salosen esittämä taksikuski Ilpo Larha, joka teki 1990-luvulla Suomen ensimmäisen palkkamurhan ja karkasi vankilasta. Vankilapako johti yli 50 tuntia kestäneeseen panttivanki- ja piiritystilanteeseen. Piiritystilannetta neuvottelemalla päätökseen yrittää saada Jussi Vatasen esittämä rikoskomisario Esko Heinonen, joka esiintyy sarjassa oikealla nimellään. Heinoselle myönnettiin tilanteen hoitamisesta poliisin ansioristi. Sarja on kuvattu kesällä 2022. Ensimmäinen jakso julkaistiin Ruutu-suoratoistopalvelussa 6. tammikuuta 2023. == Taustaa == Sarjan pääkäsikirjoittaja Hannu Kontturia kiinnosti tapahtumaketju miten Larha oli päätynyt rikolliselle uralle. Larha oli tapahtumien aikaan parikymppinen ja hyvistä lähtökohdista tuleva. Larhan roolin näyttelevä Elias Salonen aloitti tutusmisen Larhan tarinaan syksyllä 2021. Hän on kertonut tehneensä perusteellista pohjatyötä ja lukeneensa kaiken käsiinsä saaneen materiaalin Larhasta. Hän luki lisäksi lehtijuttuja ja kirjoja suomalaisista rikollisista, rikollisten kirjoittamia kirjoja sekä kirjoja, joita Ilpo Larhan tiedettiin lukeneen. Salonen opetteli myös ampumaan ja harjoitteli 1990-luvun manuaalivaihteisen auton ajamista. Salonen opetteli myös Larhan äänenpainoja ja puheen rytmiä Larhan lahtelaiseen paikallisradioon soittaman puhelun nauhoitteesta. == Rooleissa == == Jaksot == Jakso Nimi Julkaisu Ruutu+:ssa Julkaisu Ruudussa Ensiesitys Nelosella 1 Taksikuski 6. tammikuuta 2023 6. tammikuuta 2023 6. tammikuuta 2023 4\. huhtikuuta 2023 2 Räjähteet 11. huhtikuuta 2023 3 Palkkamurha 13. tammikuuta 2023 18. huhtikuuta 2023 4 Oikeudenkäynti 20. tammikuuta 2023 25. huhtikuuta 2023 5 Pako 27. tammikuuta 2023 2. toukokuuta 2023 6 30 minuuttia 3. helmikuuta 2023 9. toukokuuta 2023 == Lähteet == == Aiheesta muualla == * Piiritys Ruutu-suoratoistopalvelussa * Luokka:2020-luvun suomalaiset draamasarjat Luokka:2020-luvun suomalaiset rikossarjat Luokka:Nelosen televisio-ohjelmat Luokka:Ruutu-alkuperäissarjat
Liberian kielet

Liberia on monikielinen maa, mikä heijastelee maan poikkeuksellista historiaa. Ethnologuen mukaan maassa puhutaan 31 kieltä. Vuoden 2020 arvion mukaan maan puhutuimmat kielet olivat englanti, liberianenglanti (johon kuuluvat maan englantiin perustuvat kreolikielet) ja kpelle. == Englanti ja kreolikielet == Liberian perustuslaki ei erikseen nimeä mitään kieltä viralliseksi kieleksi, mutta parlamentti työskentelee lähtökohtaisesti englanniksi. Muita maan kieliä voidaan perustuslain mukaan myös käyttää, mikäli se katsotaan tarpeelliseksi. Erikieliset väestöryhmät käyttävät kreolikieliä, joita ovat Liberian kreoli kreyol ja merico. == Paikalliset kielet == Liberian paikalliset kielet kuuluvat nigeriläis-kongolaisiin kieliin. Tätä kielikuntaa edustavat maassa kwa-, mel- ja mandekielet. Viisi puhutuinta paikallista kieltä ovat: Kieli Puhujamäärä Bassa 350 000 Vai 104 000 Gola 100 000 Dan 150 000 – 200 000 Krahn 94 800 Krumen 48 300 == Muut kielet == Ne liberialaiset, jotka käyttävät viittomakieliä, käyttävät pääsääntöisesti amerikkalaista viittomakieltä. Kuurojen yhteisö on kooltaan noin 3000 henkilöä ja kuuroille tarkoitettuja kouluja on kolme. Liberiassa puhuttavia uhanalaisia kieliä ovat dewoin ja gbii. == Lähteet == *
Youngstorget

Youngstorget on Oslon keskustassa sijaitseva aukio, joka on nimetty kauppias Jørgen Youngin mukaan. Sen laidalla pitävät majaa monet Norjan työväenliikkeen keskeisistä järjestöistä, kuten Landsorganisasjonen, Työväenpuolue ja AUF. Myös Venstre-puolueen päätoimisto sijaitsee Youngstorgetilla. Aukiolla järjestetään usein erilaisia mielenosoituksia, esimerkiksi vuosittain vapun ja kansainvälisen naistenpäivän yhteydessä. ==Lähteet== ==Aiheesta muualla== Luokka:Oslon aukiot
Melodi Grand Prix 1990

Melodi Grand Prix 1990 oli Norjassa järjestetty laulukilpailu, jossa valittiin Norjan edustaja vuoden 1990 Eurovision laulukilpailuun. Kilpailuun kutsuttiin kappaleita norjalaisilta musiikintuottajilta ja levy-yhtiöiltä, ja kilpailuun lähetettiin 96 kappaletta. Niistä kymmenen valittiin kilpailun finaaliin. Finaali pidettiin 24. maaliskuuta Hotel Royal Christiania -hotellissa Oslossa. Voittajan valitsivat viisi alueraatia, asiantuntijaraati ja lehdistöraati, joista jokaiseen kuului viisi jäsentä. Voittaja valittiin kaksikierroksisessa äänestyksessä. Ensimmäisellä kierroksella kukin raati antoi yhden äänen viidelle suosikilleen. Viisi eniten ääniä saanutta kappaletta etenivät superfinaaliin. Superfinaalissa kukin raadin jäsen antoi kappaleille pisteitä kaavalla 12-10-8-7-6. Kilpailun voitti Ketil Stokkan kappaleella "Brandenburger Tor". ==Tulos== ===Ensimmäinen kierros=== Numero Artisti Kappale Lauluntekijä(t) Sija Äänet 1 Ketil Stokkan "Brandenburger Tor" Ketil Stokkan 1 7 2 Stein Hauge & Twilight "Sarah" Are Selheim 4 6 3 Kai Kiil "Caballero" Kai Kiil, Sverri Dahl 7 1 4 Bente Lind "Ciao amore" Nick Borgen 7 1 5 Damer og Herrer "Østenfor sol" Svein Gundersen, Stig Nilsson 6 2 6 Magne Høyland "Faren over" Bård Svendsen, Bjarne Bårdstu 7 1 7 Liv Ingund Nygaard "En dag vil friheten seire" Liv Ingund Nygaard 5 3 8 Rune Rudberg "Varme overalt" Nick Borgen, Rune Rudberg 10 0 9 Jahn Teigen "Smil" Nora Buraas, Ove Borøchstein 1 7 10 Tor Endresen "Café le swing" Robert Morley, Eva Jansen, Finn Jansen 1 7 Eritellyt raatiäänet Numero Kappale Raati 1 Raati 2 Etelä- Norja Länsi-Norja Itä-Norja Keski-Norja Pohjois-Norja Yht. 1 "Brandenburger Tor" 1 1 1 1 1 1 1 7 2 "Sarah" 1 1 1 1 1 1 6 3 "Caballero" 1 1 4 "Ciao amore" 1 1 5 "Østenfor sol" 1 1 2 6 "Faren over" 1 1 7 "En dag vil friheten seire" 1 1 1 3 8 "Varme overalt" 0 9 "Smil" 1 1 1 1 1 1 1 7 10 2Café le swing" 1 1 1 1 1 1 1 7 ===Superfinaali=== Numero Artisti Kappale Asiantuntija-ja lehdistöraati Alueraadit Yht. Sija Raati 1 Raati 2 Etelä-Norja Länsi-Norja Itä-Norja Keski-Norja Pohjois-Norja 1 Ketil Stokkan "Brandenburger Tor" 52 36 56 44 60 53 54 355 1 2 Stein Hauge & Twilight "Sarah" 48 43 32 35 34 33 40 265 4 3 Liv Ingund Nygaard "En dag vil friheten seire" 32 40 34 46 38 35 32 257 5 4 Jahn Teigen "Smil" 37 60 44 38 39 48 50 316 2 5 Tor Endresen "Café le swing" 46 36 49 52 44 46 39 312 3 ==Lähteet== * * *http://natfinals.50webs.com/90s_00s/Norway1990.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1990 Luokka:Melodi Grand Prix
Bassekou Kouyaté

Bassekou Kouyaté (s. 1966 Garana, Mali) on malilainen muusikko. Hänen instrumenttinsa on luutun kaltainen ngoni.Bassekou Kouyate AllMusic, viitattu 15.1.2023 Kouyaté varttui maalaiskylässä Nigerjoen rannalla lähellä Ségoun kaupunkia. Häntä ympäröi jo lapsuudessaan musiikki, sillä hänen äitinsä oli alueellisesti tunnettu laulaja ja hänen isänsä sekä veljensä arvostettuja ngoninsoittajia. Kouyaté opiskeli ngoninsoittoa, kunnes muutti 19-vuotiaana Bamakoon. Siellä hän tapasi Toumani Diabatén, jonka kanssa hän aloitti musiikillisen yhteistyön. Kouyaté oli mukana levyttämässä useita menestyksekkäitä albumeita 1980-luvun loppupuolella. Hän meni naimisiin laulaja Amy Sackon kanssa. Pariskunta alkoi myös esiintyä yhdessä kiertueilla ja festivaaleilla. Kouyatén ja Toumani Diabatén ammatillinen suhde puolestaan huipentui vuonna 1999 albumin Kulanjan julkaisuun. Se oli Diabatén ja bluesikoni Taj Mahalin yhteistyöhanke. Kouyaté pääsi tekemään yhteistyötä myös muiden tunnettujen artistien, kuten Ali Farka Tourén kanssa. Hän oli mukana tämän viimeisellä albumilla, Savanella. Tämän jälkeen Kouyaté perusti oman Ngoni Ba -yhtyeensä. Münchenissä toimiva Out Here Records julkaisi kokoonpanon Segu Blue -nimisen debyyttialbumin, joka sisältää musiikkia ngonikvartetille. Länsimaisista muusikoista ja yhtyeistä Kouyaté on tehnyt yhteistyötä muiden muassa U2:n ja Carlos Santanan kanssa. Vuosina 2004–2006 hän oli mukana tekemässä Leni Sternin albumia Africa, joka ilmestyi vuonna 2007. == Lähteet == Luokka:Malilaiset muusikot Luokka:Vuonna 1966 syntyneet Luokka:Elävät henkilöt
Gombe

Gombe on Nigerian koillisosissa sijaitsevan Gomben osavaltion pääkaupunki ja paikallishallintoalue (LGA). Gombe on myös perinteisen Gomben emiraatin nimi. Se sijaitsee Gongolajoen valuma-alueen puita kasvavilla savannimailla. Godgolajoen Dadin Kowa -pato sijaitsee lähistöllä. Nigerian pääkaupunki Abuja sijaitsee linnuntietä Gombesta 425 kilometriä länsilounaaseen.. Kaupungin (paikallishallintoalueen) väkiluku oli vuonna 268 000 (VL 2006). Gomben emiraatin perusti vuonna 1804 Buba Yero (Abubakar), joka oli muslimifulaanijohtaja Usman dan Fodion opetuksien seuraaja. Emiraatin hallintokeskus Gambe perustettiin noin 1824 ja nimettiin Gombe Abaksi (vanha Gombe) vuonna 1841. Emiraatti kukoisti 1880-luvulle saakka. Tuolloin uskonntoon pohjautuva sodankäynti ja brittiläinen kolonialistinen hallinto aiheutti vakavia häiriöitä alueelle. Emiraatin pääkaupunki siirrettiin Nafadaan 1913 ja edelleen 1919 Domaan, joka uudelleennimettiin Gombeksi. Kaupungissa toimii muun muassa teknisen alan kasvatustieteellinen federaatiokorkeakoulu ja arabiankielinen opettajakorkeakoulu. Gombe Central Mosque 2.jpg|Gomben keskusmoskeija. Emirs Palace Gombe.jpg|Gomben emiirin palatsia. Side view of Gombe Assembly House.jpg|Gomben osavaltion hallintorakennus. Gombe Main Market.jpg|Kauppa-aluetta. College library of Federal College of Education Technical Gombe.jpg|Teknisen alan kasvatustieteellisen federaatiokorkeakoulun kirjasto Gombessa. == Lähteet == == Aiheesta muualla == Luokka:Nigerian kaupungit
Asaba

Asaba on Nigerian Deltan osavaltion pääkaupunki, joka sijaitsee Nigerjoen länsirannalla Nigerian eteläosassa. Se sijaitsee linnuntietä noin 327 kilometriä Nigerian pääkaupunki Abujasta etelään. Kaupunki muodostuu Oshimili Southin paikallishallintoalueesta (LGA), ja sen väkiluku oli vuonna 149 603 (VL 2006). Noin 1400-metrinen silta (1965) liittää kaupungin kohdalla maantieverkon vastarannan Onitshaan. Asaban kansainvälinen lentoasema sijaitsee kaupungin eteläpuolella. Asabassa toimii opettajankorkeakoulu ja muita oppilaitoksia. Lähistöllä on ligniittiesiintymiä. AsabaInternationalAirport-AerialView.jpg|Asaban kansainvälistä lentoasemaa. Ogbe-Ogonogo Market Asaba3.jpg|Torikauppaa kadun varrella. Niger bridge.jpg|Silta Nigerjoen yli. == Lähteet == == Aiheesta muualla == Luokka:Nigerian kaupungit
Ifang Bondi

Ifang Bondi oli gambialainen maailmanmusiikkiyhtye. Se soitti mbalaxia ja mandingojen perinteistä musiikkia.Ifang Bondi (The Gambia) Frank Bessem's Musiques d'Afrique, viitattu 15.1.2023 Ifang Bondin perustivat Super Eagles of Gambia -kokoonpanon jäsenet vuonna 1973. Se oli yksi varhaisimmista yhtyeistä, jotka yhdistivät popmusiikkia ja afrikkalaisia musiikkiperinteitä. Kokoonpano toimi innoittajana Orchestra Baobabille ja Youssou N'Dourin Étoile de Dakarille. Ifang Bondi toimi vuosien ajan Alankomaissa, ja sen albumeista enemmistö oli alankomaalaisilla studioilla äänitettyjä. Sittemmin yhtyeen jäsenet palasivat Gambiaan. Päälaulaja Pap Ebrima Touray kuoli 19. maaliskuuta 2003. == Lähteet == Luokka:Maailmanmusiikkiyhtyeet Luokka:Gambialainen kulttuuri
Melodi Grand Prix 1989

Melodi Grand Prix 1989 oli Norjassa järjestetty laulukilpailu, jossa valittiin Norjan edustaja vuoden 1989 Eurovision laulukilpailuun. Kilpailuun kutsuttiin levy-yhtiöiltä kappaleita, ja lähetetyistä 30 ehdotuksesta yhdeksän valittiin karsinnan finaaliin. Finaali pidettiin 11. maaliskuuta Forum- konferenssikeskuksessa Stavangerissa. Voittajan valitsivat yhdessä kolme eri ikäisistä jäsenistä koostunutta maallikkoraatia, lehdistöraati ja asiantuntijaraati, joista jokaiseen kuului viisi jäsentä. Voittaja valittiin kaksikierroksisessa äänestyksessä. Ensimmäisellä kierroksella raadit valitsivat kolme kappaletta superfinaaliin. Superfinaalissa kukin raatien jäsen antoi kappaleille pisteitä kaavalla 4-2-1. Kilpailun voitti Britt- Synnøve Johansen kappaleella "Venners nærhet". ==Tulos== ===Ensimmäinen kierros=== :Esiintymisjärjestys, superfinalistit värjätty, ensimmäisen kierroksen tarkempaa tulosta ei julkistettu. Numero Artisti Kappale Lauluntekijä(t) Tulos 1 Heidi Halvorsen "Beat for Beat" Harald Græsdahl, Tore Holm Putosi 2 Tor Endresen "Til det gryr av dag" Oddvar Ruud, Marit Vollen Superfinaaliin 3 Britt Synnøve Johansen "Venners nærhet" Inge Enoksen, Leiv Grøtte Superfinaaliin 4 Rune Rudberg "Vinger over Europa" Nick Borgen, Arve Sigvaldsen Putosi 5 Ingeborg Hungnes "En lite lys" Svein Gundersen, Stig Nilsson Superfinaaliin 6 Ola Fjellvikås "Min Mona Lisa" Rolf Graf Putosi 7 Kari Gjærum & Jannecke Øinæs "Barneøyne" Robert Morley, Eva Jansen Putosi 8 Jahn Teigen "Optimist" Jahn Teigen, Knut Meiner, Ove Borøchstein Putosi 9 Kate Gulbrandsen "Nærhet" Kate Gulbrandsen, Rolf Løvland Putosi ===Superfinaali=== Numero Artisti Kappale Maallikkoraati Lehdistöraati Asiantuntijaraati Yht. Sija 15-30 -vuotiaat 30-45 -vuotiaat 45-60 -vuotiaat 1 Tor Endresen "Til det gryr av dag" 11 16 14 9 7 57 2 2 Britt Synnøve Johansen "Venners nærhet" 12 11 11 10 18 62 1 3 Ingeborg Hungnes "En lite lys" 12 8 10 16 10 56 3 ==Lähteet== * * *http://natfinals.50webs.com/70s_80s/Norway1989.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1989 Luokka:Melodi Grand Prix
Burkina Fason kielet

pienoiskuva|Ranska on pääasiallinen opetuskieli Burkina Fason kouluissa. Burkina Faso on monikielinen maa, ja siellä puhutaan arviolta 70 eri kieltä, joista noin 66 on alkuperäiskieliä.Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. (Page on "Languages of Burkina Faso.") Virallinen kieli on ranska, mutta laajimmin puhuttu äidinkieli on mossien käyttämä gurilainen mooren kieli. Burkina Fason länsiosassa puhutaan laajalti mandekieliä, joista tärkein on djula. Pohjoisessa puhutaan fulania, idässä gourmanchétä ja etelässä bissaa. == Virallinen kieli ranska == Burkina Fason virallinen kieli on siirtomaa- ajalta periytyvä ranska, joka on myös muun muassa julkisten palvelujen ja lehdistön pääkieli ja lainsäädännön, hallinnon ja tuomioistuinten ainoa kieli. Se on myös opetuskieli maan kouluissa, vaikka vain alle 15 prosenttia väestöstä käyttää kieltä päivittäin. == Kansalliset kielet == Maan puhutuin kieli on mooren kieli, jota 48 prosenttia burkinafasolaisista puhui vuonna 2008.Kone 2010, page 9 Kahdeksi muuksi kansalliskieleksi on valittu djula ja fulfulde eli fulani, mikä on aiheuttanut kritiikkiä maan muiden vähemmistökielten puhujien keskuudessa. Myös itse valtion nimi tulee maan kahdesta puhutuimmasta kielestä, mooresta ja djulasta, ja merkitsee erään käännöksen mukaan ”rehellisten ihmisten maata”. Fulfuldea käytetään lingua francana eri puolilla Burkina Fasoa. Djulaa käytetään kaupankäynnissä, ja vuonna 2014 tehdyn tutkimuksen mukaan 5,7 % väestöstä puhuu sitä ensisijaisena kotikielenään. == Muut kielet == Suurin osa Burkina Fasossa puhuttavista kielistä kuuluu nigeriläis-kongolaisiin kieliin ja joko niiden mandelaiseen tai gurilaiseen alaryhmään. Gourmanchéta puhuu 5,51 prosenttia väestöstä, ja muita tärkeitä vähemmistökieliä ovat 2,85 prosentin puhuma nissa, 1,91 prosentin puhuma bwamu, 1,76 prosentin dagara ja 1,66 prosentin samo. Dagaraa puhutaan Burkina Fason lounaisosassa, ja siinä on huomattavasti ranskalaisia ja vähäisemmässä määrin myös englantilaisia vaikutteita. Uhanalaisia Burkina Fasossa puhuttavia kieliä ovat jalkunan, kalamsé, khe, khisa, natioro, pana, pongu, sininkere, tiéfo ja samue. Kuurojen opetuksessa käytetään amerikkalaista viittomakieltä, minkä lisäksi on olemassa paikallinen burkinafasolainen viittomakieli. == Lähteet == *
Bio Guéran muistomerkki (Cotonou)

Bio Guéran muistomerkki (Monument Bio Guera) on Cotonoussa, Beninissä sijaitseva veistos, joka on omistettu Bio Guéralle. Sen tekijää ei ole tiedotettu. Veistos paljastettiin 30.7.2022 ja se sijaitsee Cotonoun Cadjehounin lentokentälle johtavan tien liikenneympyrässä. Veistos on tehty valuraudasta ja sen jalusta on teräsbetonia, kokonaiskorkeus on 10 metriä, josta veistos on seitsemän metriä korkea. Beninin hallituksen tulkinnan mukaan kyseessä on viesti maan vierailijoille symbolista, jonka mukaan Beninin ihmiset ovat sitoutuneet puolustamaan jaloa tarkoitusta, vapauttaan ja suvereniteettiaan. Hahmon kansallinen ulottuvuus alkuperäisen ympäristön ulkopuolella on perinnön korostaminen. Sen viitearvot ovat ankaruus, rohkeus, ihmisarvo ja rehellisyys. == Lähteet == Luokka:Muistomerkit Luokka:Beninin rakennukset ja rakennelmat Luokka:Beninin taide Luokka:Cotonou
Ghanan kansallinen sinfoniaorkesteri

Ghanan kansallinen sinfoniaorkesteri (, NSO-Ghana) on Accrassa Ghanassa toimiva sinfoniaorkesteri. Se perustettiin Kwame Nkrumahin toimeksiannosta 1959. Toimeksiannon toteutti Philip Gbeho, joka oli aiemmin säveltänyt Ghanan kansallislaulun God Bless Our Homeland Ghana.Linda Tenyah, Genesis of the National Symphony Orchestra Modern Ghana 24.9.2007, viitattu 15.1.2023 Ghanan kansallinen sinfoniaorkesteri on Ghanan valtion ylläpitämä. Sen kapellimestareina ovat toimineet muiden muassa Kenneth Kafui, Emmanuel Gyimah Labi, Dinah Reindorf ja Kweku Acquaah-Harrison. Orkesterin lyömäsoittimiston joukossa on käytetty perinteisiä afrikkalaisia soittimia. Sinfoniaorkesteri on esiintynyt valtiollisissa tilaisuuksissa ja kansainvälisten arvovieraiden, kuten kuningatar Elisabet II:n, Thabo Mbekin ja Brunein sulttaanin käydessä. Orkesteri on soittanut myös muun muassa National Festival of Arts and Culture -tapahtumassa (NAFAC) ja Panafestissä. == Lähteet == Kansallinen sinfoniaorkesteri Luokka:Sinfoniaorkesterit
UCI Women’s World Tour 2022

UCI Women's World Tour 2022 oli seitsemäs kausi, jolloin maantiepyöräilyn naisten korkeimman kategorian kilpailut kuuluivat UCI Women's World Tour -kilpailusarjaan. Sarjan kaikki 23 kilpailua ajettiin Euroopassa, kun kaksi Kiinassa järjestettäväksi suunniteltua kilpailua peruttiin. Sarja alkoi Strade Bianchella 5. maaliskuuta ja päättyi Tour de Romandie Féminin -kilpailuun lokakuun alussa. Sarjaan kuului 13 yhden päivän kilpailua ja kymmenen etappikilpailua. == Kilpailut == Lähde: Pro Cycling Stats 2022 UCI Women's World Tour Kilpailu Päivä(t) Voittaja Toinen Kolmas Johtaja Strade Bianche 5.3. Lotte Kopecky Annemiek van Vleuten Ashleigh Moolman-Pasio Lotte Kopecky Ronde van Drenthe 12.3. Lorena Wiebes Elisa Balsamo Lotte Kopecky Lotte Kopecky Trofeo Alfredo Binda 20.3. Elisa Balsamo Sofia Bertizzolo Soraya Paladin Elisa Balsamo Classic Brugge–De Panne 24.3. Elisa Balsamo Lorena Wiebes Marta Bastianelli Elisa Balsamo Gent–Wevelgem 27.3. Elisa Balsamo Marianne Vos Maria Giulia Confalonieri Elisa Balsamo Flanderin ympäriajo 3.4. Lotte Kopecky Annemiek van Vleuten Chantal van den Broek-Blaak Elisa Balsamo Amstel Gold Race 10.4. Marta Cavalli Demi Vollering Liane Lippert Elisa Balsamo Pariisi–Roubaix 16.4. Elisa Longo Borghini Lotte Kopecky Lucinda Brand Lotte Kopecky La Flèche Wallonne 20.4. Marta Cavalli Annemiek van Vleuten Demi Vollering Lotte Kopecky Liège–Bastogne–Liège 24.4. Annemiek van Vleuten Grace Brown Demi Vollering Lotte Kopecky Itzulia Women 13–15.5. Demi Vollering Pauliena Rooijakkers Kristen Faulkner Lotte Kopecky Vuelta a Burgos Feminas 19.–22.5. Juliette Labous Évita Muzic Demi Vollering Demi Vollering RideLondon Classique 27.–29.5. Lorena Wiebes Elisa Balsamo Emma Norsgaard Lotte Kopecky The Women's Tour 6.–11.6. Elisa Longo Borghini Grace Brown Katarzyna Niewiadoma Lotte Kopecky Giro Donne 30.6.–10.7. Annemiek van Vleuten Marta Cavalli Margarita Victoria García Elisa Balsamo Tour de France Femmes 24.–31.7. Annemiek van Vleuten Demi Vollering Katarzyna Niewiadoma Annemiek van Vleuten Postnord Vårgårda WestSweden TTT 6.8. Trek-Segafredo SD Worx Team DSM Annemiek van Vleuten Postnord Vårgårda WestSweden RR 7.8. Audrey Cordon- Ragot Pfeiffer Georgi Valerie Demey Annemiek van Vleuten // Tour of Scandinavia 9.–14.8. Cecilie Uttrup Ludwig Liane Lippert Alexandra Manly Annemiek van Vleuten Classic Lorient Agglomération– Trophée Ceratizit 27.8. Margarita Victoria García Amber Kraak Grace Brown Annemiek van Vleuten Holland Ladies Tour 30.8.– 4.9. Lorena Wiebes Audrey Cordon-Ragot Karlijn Swinkels Annemiek van Vleuten Challenge by La Vuelta 7.–11.9. Annemiek van Vleuten Elisa Longo Borghini Demi Vollering Annemiek van Vleuten Tour de Romandie Féminin 7.–9.10. Ashleigh Moolman-Pasio Annemiek van Vleuten Elisa Longo Borghini Annemiek van Vleuten == Joukkueet == Lähde: Pro Cycling Stats == Lähteet == Luokka:UCI Women's World Tour Luokka:Pyöräilykausi 2022
Mojmír I

Mojmír I (k. 846) oli Suur-Määrin perustaja sekä sen ensimmäinen hallitsija 830–846. Taustaltaan hän oli määriläinen ruhtinas. Hän laajensi valtakuntaansa erityisesti valloittamalla Nitran ruhtinaskunnan, josta Suur-Määrin katsotaan saaneen alkunsa. Mojmír käännytti kansansa virallisesti kristinuskoon ja kutsui pappeja tätä uskontoa levittämään. Tästä huolimatta perinteinen slaavilainen pakanausko säilyi elinvoimaisena vielä pitkään. Mojmírin valtakausi päättyi kun Itä-Frankian kuningas Ludvig Saksalainen hyökkäsi Määriin vuonna 846 ja syrjäytti hänet valtaistuimelta. Hänen uskotaan kuolleen hyökkäyksen aikana. Mojmíria seurasi hänen veljenpoikansa Rastislav. == Lähteet == Luokka:Keskiajan henkilöt Luokka:Kuninkaat Luokka:Syntymävuosi tuntematon Luokka:Vuonna 846 kuolleet
Kenneth Kafui

Kenneth K. A. "Ken" Kafui (25. heinäkuuta 1951 – 18. maaliskuuta 2020 Accra) oli ghanalainen säveltäjäGhanaian composer Ken Kafui goes home on Sept 12 News Ghana 11.9.2020, viitattu 15.1.2023 ja kapellimestari.Genesis of the National Symphony Orchestra Modern Ghana 24.9.2007, viitattu 15.1.2023 Kafui työskenteli valmistuttuaan Ghanan yliopiston musiikin laitoksen henkilökunnassa ensin opetusassistenttina ja sitten vanhempana tutkimusassistenttina. Yliopistossa työskentelynsä aikana hän sai afrikkalaisen musiikin diplomin (1982) ja suoritti musiikin maisterin oppiarvon (2003). Hän työskenteli myös Achimota Schoolissa. Vuonna 2006 Kafui sai nimityksen Ghanan yliopiston esittävien taiteiden koulun musiikin laitoksen luennoitsijaksi, jona hän toimi, kunnes jäi eläkkeelle heinäkuussa 2016. Tämän jälkeen hän jatkoi siellä työskentelyä osa-aikaisena luennoitsijana kuolemaansa saakka. Hän opetti musiikin teoriaa ja sävellystä. Kafui johti myös yliopiston Abibigromma Theatre Groupia.Andy Ogbarmey-Tettey, A night in honour and celebration of life and work of Kenn Kafui My Joy Online 9.9.2020, viitattu 15.1.2023 Kafuin sävellysten joukossa on orkesterimusiikkia, kuoroteoksia, piano- ja urkusävellyksiä sekä musiikkia perinteisille afrikkalaisille soittimille. Kafui työskenteli kuoromestarina ja urkurina presbyteerikirkoissa. Hän soitti urkuja myös Trinity Theological Seminarylle. Kafui toimi aikoinaan lisäksi Ghanan kansallisen sinfoniaorkesterin kapellimestarina. == Lähteet == Luokka:Ghanalaiset säveltäjät Luokka:Kapellimestarit Luokka:Vuonna 1951 syntyneet Luokka:Vuonna 2020 kuolleet
Gambian kielet

Gambia on monikielinen maa, jonka virallinen kieli on englanti. Muita maassa käytettäviä kieliä ovat mandinka, pulaar, wolof, soninke, jola-kielet, serer, manjak ja bainouk sekä Guinea-Bissaun kreoli. Näistä mandinkaa puhuu 38 prosenttia, pulaaria 21 prosenttia, wolofia 18 prosenttia, soninkea 9 prosenttia, jolaa 4,5 prosenttia, sereriä 2,4 prosenttia, manjakia ja bainoukia molempia 1,6 prosenttia ja Guinea-Bissaun kreolia prosentti. Englanti on äidinkielenä vain 0,5 prosentilla. Kuurojen opetuksessa käytetään paikallista gambialaista viittomakieltä. == Lähteet == *
Jalingo

Jalingo on Nigerian itäosan Taraban osavaltion pääkaupunki ja paikallishallintoalue. Se sijaitsee linnuntietä noin 425 kilometriä Nigerian pääkaupunki Abujasta itään. Kaupungin väkiluku oli vuonna 139 845 (VL 2006). Jalingosta tuli osavaltion pääkaupunki vuonna 1991 kun aiempi Gongolan osavaltio jaettiin Adamawan ja Taraban osavaltioiksi. Kaupunki sijaitsee savannipeitteisessä ympäristössä Shebshivuorten juurella noin 40 kilometriä Benuejoesta kaakkoon. Se on kaupankäyntikaupunki, jossa on valtiollinen meijeri ja sieltä johtaa tieyhteys Yolaan ja Wukariin. Modern Jalingo Bridge.jpg|Silta Jalingossa. == Lähteet == == Aiheesta muualla == Luokka:Nigerian kaupungit
Abakaliki

Abakaliki on Nigerian kaakkoisosan Ebonyin osavaltion pääkaupunki. Se sijaitsee linnuntietä noin 310 kilometriä Nigerian pääkaupunki Abujasta eteläkaakkoon. Kaupungin väkiluku oli vuonna 151 723 (VL 2006). Abakaliki sijaitsee Enuguun, Afikpoon ja Ogojaan johtavien maanteiden risteyksessä. Se on maatalouskaupan keskus seudulla asuville igboille. Kaupungissa on louhittu lyijyä jo ennen siirtomaa-aikaa, ja seudun kalkkikiveä käytetään läheisen sementtitehtaan raaka-aineena. Abakalikissa on yliopisto. == Lähteet == == Aiheesta muualla == Luokka:Nigerian kaupungit
Guinea-Bissaun kielet

Vaikka Guinea-Bissau on pieni maa, siellä on useita eri etnisiä ryhmiä, jotka puhuvat omia kieliään. Ainoa virallinen kieli on siirtomaa-ajalta periytyvä portugali, jota puhutaan pääasiassa toisena kielenä. Äidinkielisiä puhujia on vähän, ja käyttö rajoittuu älyllisen ja poliittisen eliitin piiriin. Se on kuitenkin hallituksen ja kansallisen viestinnän sekä koulutuksen pääasiallinen kieli. Kaikkiaan vain 14 prosenttia asukkaista puhuu tavallista portugalia, kun taas portugalipohjaista Guinea-Bissaun kreolia eli kriolia, joka on käytännössä maan lingua franca, osaa 44 prosenttia väestöstä. Kreolin käyttöala laajenee edelleen, mutta myös dekreolisaatiota tapahtuu. Guinea- Bissaun maaseudun asukkaat puhuvat omia afrikkalaisia kieliään, joista tärkeimpiä ovat 16 prosentin puhuma fulani, 14 prosentin puhuma balanta, seitsemän prosentin mandinka, viiden prosentin manjak, kolmen prosentin papel ja prosentin felupe. Monet puhuvat useampaa kuin yhtä kieltä, eikä alkuperäisiä afrikkalaisia kieliä syrjitä niiden alhaisemmasta asemasta huolimatta. Ranskaa opetetaan Guinea-Bissaussa vieraana kielenä kouluissa, koska kaikki naapurimaat ovat ranskankielisiä. Guinea-Bissau on myös La Francophonien täysjäsen. == Lähteet == *
Girls Like You (Robin Packalenin kappale)

Girls Like You on suomalaisen laulaja Robin Packalenin kappale, jolla hän osallistui Uuden Musiikin Kilpailuun 2023. Hän sijoittui finaalissa neljänneksi 109 pisteellä. Kappaleen video julkaistiin YouTubessa 16. tammikuuta 2023. Kappale ylsi Suomen radiosoittolistalla sijalle 41. == Listasijoitukset == Lista Paras sijoitus Viikko Radiosoittolista 41. 7/2023 == Lähteet == == Aiheesta muualla == *Musiikkivideo YouTubessa Luokka:Robin Packalenin kappaleet Luokka:Vuoden 2023 kappaleet
I.C.E. – Indisputable Case of Emergency

I.C.E. – Indisputable Case of Emergency oli Lahden kaupungin Helsingin Kansalaistorille tuoma ympäristötaideteos, joka avattiin 6. elokuuta 2021. Teoksen oli tarkoitus kiinnittää huomio ilmastonmuutoksen ja merenpinnan nousuun. Se oli osa Lahden Euroopan ympäristöpääkaupunki 2021 -hanketta. Teos koostui yhdeksästä 13 kuutiometrin kokoisestä jäälohkareesta, jotka sulivat elokuun auringossa. Kansalaistorille oli maalattu sadan merenpinnan nousun uhkaaman kaupungin nimet, jotka sulamisvesi huuhteli pois. Jää teokseen oli otettu Ylläkseltä ja sitä oli säilytetty kesä kylmätiloissa. Jää ehti lähes sulaa yhden viikonlopun kuluessa. Teokseen kuului myös ilmastonmuutokseen liittyvää infografiikkaa, puinen paviljonki ja Cecilia Damströmin säveltämä ICE-musiikkiteos hiilineutraalin Sinfonia Lahden esittämänä. Teos kertoo miltä kuulostaa kun maapallomme taistelee olemassaolostaan. Paviljonki sulkeutui 15. elokuuta 2021. Teoskokonaisuuden suunnittelusta vastasi Erkko Aarti toimistonsa AOR-arkkitehtien kanssa. == Lähteet == Luokka:Ympäristötaideteokset Luokka:Lahden kulttuuri
Bereal

Bereal (tyyliteltynä BeReal.) on ranskalainen sosiaalisen median palvelu. Bereal lähettää käyttäjänsä puhelimeen satunnaiseen kellonaikaan kerran päivässä ilmoituksen, jonka jälkeen käyttäjällä on kaksi minuuttia aikaa avata sovellus ja ottaa kuva siitä, mitä on tekemässä. Kuva otetaan yhtä aikaa sekä etu- että takakameralla. Kuvan voi ottaa myöhemminkin, mutta tällöin jää näkyviin, paljonko myöhässä kuvan on ottanut. Muiden käyttäjien kuvat voi nähdä ainoastaan, jos lähettää itse kuvan. Bereal kertoo, montako kertaa käyttäjä otti kuvan uudestaan ennen lopullista otosta. == Lähteet == == Aiheesta muualla == * Verkkosivusto Luokka:Yhteisöpalvelut Luokka:Pikaviestintäohjelmat Luokka:Android-sovellukset Luokka:iOS-sovellukset Luokka:Digitaalinen valokuvien jakelu Luokka:Vuoden 2020 ohjelmistot
Primaari lateraaliskleroosi

Primaari lateraaliskleroosi (PLS) on motoneuronitauteihin kuuluva harvinainen sairaus. Se rappeuttaa keskushermostossa sijaitsevaa ylempää liikehermoa. Tässä se eroaa ALS-taudista, jossa oireet koskevat myös selkäytimen etusarvesta lähtevää alempaa liikehermoa. ALS-tautiin verrattuna primaari lateraaliskleroosi on tyypillisesti hitaammin etenevä eikä se suoraan vaikuta elinajanodotteeseen. ALS-taudin ja primaarin lateraaliskleroosin lisäksi motoneuronitauteihin kuuluvaksi lasketaan vain alempaan motoneuroniin oireiltaan rajoittuva progressiivinen lihasatrofia (PMA).Mari Auranen, Primaari lateraaliskleroosi (PLS) Neuroliitto, viitattu 16.1.2023 Jean-Martin Charcot kuvasi primaarin lateraaliskleroosin vuonna 1874, mutta taudin systemaattinen tutkimus aloitettiin 1970-luvun loppupuolella. Se tunnistettiin erilliseksi motoneuronitaudin alatyypiksi vuonna 1988, ja sittemmin käytetyt diagnostiset kriteerit julkaistiin vuonna 1992. Primaari lateraaliskleroosi ei yleensä periydy. Sitä on kuvattu 1–5 %:lla ei-perinnöllistä motoneuronitautia sairastavista henkilöistä. Arvioitu esiintyvyys on ollut 10–20 miljoonaa kohden; hieman yleisemmäksi tauti on kuvattu miehillä kuin naisilla. Tyypillisesti primaari lateraaliskleroosi alkaa oireilla keski-iässä tai sen jälkeen, mutta tautia on tavattu jo teini-ikäisilläkin. Primaari lateraaliskleroosi alkaa yleensä oireilla toisen alaraajan jäykistymisenä, joka vähitellen leviää toiseen alaraajaan ja sitten yläraajoihin. Lopuksi sairaus koskee myös suun ja nielun lihaksia, mikä johtaa puheen ja nielemisen ongelmiin. Jäykkyys voi ilmetä kömpelyytenä, heikkoutena ja koordinaatiovaikeuksina. Primaari lateraaliskleroosi voi ilmetä myös epätyypillisenä, jolloin esimerkiksi puheentuoton vaikeutuminen saattaa olla ensimmäinen oire. Oireiden etenemisvauhti vaihtelee eri potilailla. Osalla sairastuneista esiintyy muitakin oireita, kuten silmien liikehäiriöitä, virtsaamisvaikeuksia, virtsainkontinenssia, laihtumista, tunne-elämän muutoksia ja heikkeneviä kognitiivisia kykyjä. Sairaudelle ei ole täsmällistä tunnistamis- ja diagnosointitapaa vaan diagnoosia edeltää mahdollisten muiden sairauksien poissulku. Varmistuminen diagnoosista edellyttää myös oireiden pitkää kestoa, joka yleensä tarkoittaa vähintään neljää vuotta. Neurologisissa tutkimuksissa PLS-potilailla havaitaan kiihtyneet jännevenytysheijasteet. Babinskin merkki on positiivinen, mutta verikokeissa ei useimmiten havaita poikkeavia arvoja. Primaarin lateraaliskleroosin erottaminen etenkin ALS- taudista saattaa olla haastavaa, vaikka sairaudenkulku ja ennuste poikkeavat toisistaan. Primaarin lateraaliskleroosin hoito kohdennetaan oireisiin. Apuna saatetaan käyttää erilaisia lääkkeitä, kuten baklofeeniä ja titsanidiinia. Toisin kuin ALS-taudin kohdalla, ei rilutsolista ole todettu olevan hyötyä primaarin lateraaliskleroosin hoidossa. == Lähteet == Luokka:Neurologiset sairaudet Luokka:Harvinaissairaudet
Phoronix

Phoronix on englanninkielinen verkkosivusto, joka julkaisee uutisia tietokonelaitteistoista ja suorituskykytestejä Linuxin kannalta ja avoimeen lähdekoodiin liittyviä uutisia. Sivuston perusti 2004 Michael Larabel, joka toimii edelleen sen päätoimittajana. Larabel on julkaissut sivustolla 20 000 artikkelia. ==Phoronix Test Suite== Phoronix on kehittänyt avoimen lähdekoodin testiympäristön suorituskyvyn mittaamiseksi. PTS tukee Linux, Windows, Apple OS X, GNU Hurd, Solaris ja BSD-järjestelmiä. Siihen kuuluu myös minimaalinen PTS Desktop Live -jakelu, jolla testit saa käyntiin Linux- ympäristössä.http://www.phoronix-test-suite.com/?k=features Testeissä voi ajaa lähdekoodin käännöksiä, tietokantoja (PostgreSQL), videokoodausta (MEncoder, FFmpeg) tai pelejä natiivilla OpenGL:llä tai Steam Playn Proton- rajapinnan avulla (esim. Grand Theft Auto Vhttps://openbenchmarking.org/test/pts/gta5 ). ==Lähteet== Luokka:Tietotekniikkasivustot
Tom's Hardware

Tom's Hardware on englanninkielinen verkkosivusto, joka julkaisee uutisia tietokonelaitteistoista ja suorituskykytestejä. Sivuston perusti saksalainen lääkäri Dr. Thomas Pabst nimellä "Tom’s Hardware and Performance Guide" vuonna 1996, jolloin se oli yksi ensimmäisiä teknologiasivustoja Internetissä. Yksi sivuston merkittävimpiä varhaisia artikkeleita oli Pabstin artikkeli vuodelta 2000 Intelin 1,13 GHz:n Pentium III -prosessorista, joka ei edes bootannut Windowsiin tai pystynyt ajamaan Quake 3 -testejä kaatumatta. Kaatumisongelmia oli myös HardOCP.com:n Kyle Bennettilla, vaikka AnandTechin Anand Lal Shimpi pystyi käyttämään saamaansa prosessoria ongelmitta. Sivuston artikkeleita on myös käännetty toisille kielille ranskaksi, saksaksi ja italiaksi. Suomessa sivuston sisältöä on lisensoinut ja kääntänyt AfterDawn. Pabst jätti sivuston ylläpidon vuonna 2008, jolloin sen osti TechMediaNetwork (myöhemmin Purch Group). Purch myi sivuston Future plc:lle 2018.https://www.tomshardware.com/reviews/about-us,4260.html Nykyisenä päätoimittaja on Avram Piltch. ==Viitteet== Luokka:Tietotekniikkasivustot
AnandTech

AnandTech on englanninkielinen verkkosivusto, joka julkaisee uutisia tietokonelaitteistoista ja suorituskykytestejä. Sivuston perusti huhtikuussa 1997 tuolloin 14-vuotias Anand Lal Shimpi. Hän oli jo 13-vuotiaana alkanut koota tietokoneita ja perustanut Anand Software Co. -yrityksen. Verkkosivut hän perusti muutamaa vuotta myöhemmin GeoCitiesiin nimellä "Anand's Hardware Tech Page".https://money.cnn.com/magazines/fsb/fsb_archive/1999/12/01/271048/index.htm https://www.anandtech.com/home/about/ Shimpi jätti sivuston ylläpidon vuonna 2014, jolloin Purch Group osti sivuston. Future plc osti Purchin ja sen myötä AnandTech-sivuston vuonna 2018. Elokuussa 2024 sivusto ilmoitti lopettamisesta. Future plc pitää sivuston vielä käynnissä ja vanhat artikkelit ovat saatavilla vaikka uusia ei lisätäkään. ==Lähteet== Luokka:Tietotekniikkasivustot
LWN.net

LWN.net on Linux-ytimen ja vapaiden ja avoimen lähdekoodin ohjelmistojen kehitystä seuraava ja siitä uutisoiva sivusto. LWN alkoi vuoden 1997 lopulla konsulttiyritys Eklektix, Inc.:n sivuprojektina. Kirjoittajat Elizabeth Coolbaugh ja Jonathan Corbet halusivat jakaa seuraamiaan Linuxiin liittyvien ohjelmistojen uutisia. Sivuston nimenä oli alkujaan "Linux Weekly News", josta luovuttiin kun uutisointi laajentui viikottaisista raporteista. Julkaisua tuettiin aluksi vapaaehtoisilla lahjoituksilla, joita ei kertynyt riittävästi työmäärään nähden, ja heinäkuussa 2002 ilmoitettiin sivuston sulkemisesta.https://lwn.net/op/FAQ.lwn Lukijoiden reaktioiden seurauksena sivuston ilmestyminen jatkui, ja se siirtyi tilausmalliin. Uusin viikottainen sisältö ja eräät muut artikkelit ovat nähtävissä vain tilaajille kahden viikon ajan, jonka jälkeen ne tuleva vapaasti luettaviksi. ==Lähteet== Luokka:Linux- lehdet Luokka:Linux-verkkosivustot